Balanç de condemnes de persones jurídiques – Rebled Advocats\n13/01/2020 /in Actualitat, ARTICLES D'OPINIÓ, Compliance, Empreses, Tribunals /by factoria\n(Article publicat dilluns, 13 de gener al Diari de Girona)\nLluny queda ja aquella primera sentència del Tribunal Suprem, de 29 de febrer de 2016, dictada en un assumpte de salut pública (tràfic de drogues) on es condemnava unes societats a la seva dissolució, amb pèrdua definitiva de la seva personalitat jurídica i capacitat per realitzar qualsevol activitat comercial, més una multa de més de 700.000 euros, per considerar que les mateixes havien estat l’instrument necessari per la comissió del delicte.\nAquesta sentència va aplicar la pena més dura prevista a la llei per una persona jurídica. Ara bé, aquesta primera sentència del Tribunal Suprem no era ni representativa ni podia tenir-se en compte com a model per a res, ja que va ser absolutament excepcional (creació d’unes societats «pantalla» per delinquir en matèria de tràfic de drogues).\nDintre de la gama de penes que fixa el Codi Penal per les persones jurídiques, la dissolució (o pena de mort societària, com a mi m’agrada anomenar-la) és la pena més dura, la més extrema. La pena més comuna en els casos de responsabilitat penal de les persones jurídiques és la de multa, però la llei estableix també la suspensió de les seves activitats per un període màxim de cinc anys, la clausura de l’establiment o local on s’exerceix l’activitat, la prohibició definitiva de fer les activitats relacionades amb el delicte comès, la intervenció judicial de l’empresa per salvaguardar els drets dels treballadors o dels creditors, o la inhabilitació per obtenir subvencions, ajuts públics, contractar amb el sector públic, obtenir beneficis o incentius fiscals o de la seguretat social.\nSi mirem enrere, observem que la majoria de condemnes a societats ho han estat per delicte contra la Hisenda Pública (delicte fiscal), i que la pena més comuna ha estat la de multa. Entre aquestes recordar la que va condemnar l’any 2016 el FC Barcelona a una pena de 5,5 milions d’euros, pena que podia haver estat més alta però que es va poder atenuar gràcies al fet que el Barça va implementar un programa de Compliance amb posterioritat als fets però abans del judici, fet que la llei considera que pot aplicar-se com a atenuant de la responsabilitat penal de la persona jurídica.\nLes penes de multa han estat molt elevades, ja que el sistema de dies-multa que preveu el Codi Penal és molt més elevat per les persones jurídiques que no pas per les físiques. També posar de manifest que tot i l’excepcionalitat de la pena de dissolució, aquesta ha estat aplicada en quatre ocasions més (en delictes d’associació il·lícita, contra els drets dels treballadors, i apropiació indeguda). A més no podem oblidar que a part de la responsabilitat penal de la persona jurídica, també es pot derivar una responsabilitat civil, a la qual també ha de fer front la societat, cosa que ha suposat que en molts casos hagi estat impossible la seva continuació i s’hagi acabat liquidant.\nDesprés dels delictes fiscals, on hi ha hagut més condemnes ha estat en els d’estafa, en la seva majoria amb penes de multa, però també en alguna ocasió amb suspensió de l’activitat durant un any. També hi ha hagut condemna en tema de blanqueig de capitals, delictes contra el medi ambient, delictes urbanístics i insolvències punibles.\nEl comú denominador de totes aquestes condemnes és que l’empresa no havia adoptat cap model o sistema de control o supervisió dirigit a prevenir o minimitzar el risc de la comissió de delictes per part dels encarregats de la gestió de l’activitat empresarial; d’aquí la importància de tenir implementat un programa de Compliance per poder exonerar-se de responsabilitat penal arribat el cas.\nLa meva última experiència en matèria de Compliance defensant una societat acusada d’un delicte de revelació de secrets empresarials, la veritat és que no m’ha aportat res. Suposo que perquè els fets eren de gener de 2011, és a dir, feia pràcticament una setmana que havia entrat en vigor la reforma del Codi Penal en aquesta matèria, que per primera vegada a la nostra història permetia condemnar directament una societat com a responsable penal. En aquest cas que us comento, ni tan sols es va parlar de Compliance ni de res. Cap pregunta al respecte.\nTags: Antoni Pérez De-Gregorio, Article, Compliance, Diari de Girona, Girona, Opinió, Rebled Advocats\nhttps://www.rebledadvocats.com/wp-content/uploads/2020/01/Rebled-Advocats-Opinio-Diari-de-Girona-1.jpg 833 1250 factoria http://www.rebledadvocats.com/wp-content/uploads/2015/10/logo_blanc.png factoria2020-01-13 16:33:452020-01-27 10:00:26Balanç de condemnes de persones jurídiques\nEls ordinadors de Bárcenas El llenguatge jurídic català


Paterna continua habilitant accessos i reforçant la prevenció en zones crítiques per risc d'incendis en La Vallesa\nPaterna continua habilitant accessos i reforçant la prevenció en zones crítiques per risc d’incendis en La Vallesa\nS'han obert noves franges de seguretat que permetrien un fàcil accés a mitjans d'Emergències en cas d'incendi i s'ha reforçat el manteniment de les canyes pròximes al riu que es poden diverses vegades al mes\nPaterna continua fent treballs de silvicultura preventiva en La Vallesa, una tasca que es desenvolupa els 365 dies de l’any i que a l’estiu adquireix especial importància per a la prevenció de possibles incendis.\nAquests treballs es realitzen a través de les empreses públiques Divalterra i Gestió i Serveis de Paterna, en coordinació amb la direcció del Parc Natural i Bombers, i permeten crear franges de seguretat des de les cases a la zona de bosc amb matolls, minimitzant els danys materials sobre els immobles si el foc s’acostara a elles.\nLaTenienta d’Alcalde de Seguretat, Nuria Campos, ha recordat que “enguany també s’han reformat els camins forestals i s’ha instal·lat nova senyalística per a millorar el temps de resposta davant un incendi, permetent a Bombers, Policia i mitjans d’Emergències un fàcil accés a aquest entorn natural, un dels més valuosos de tota la Comunitat Valenciana”.\nA més, s’ha obert un nou camí pròxim a l’hidrant de la Vallesa perquè els camions de bombers puguen maniobrar -realitzant un canvi de sentit si és necessari-, podent d’aquesta forma tindre un millor accés a l’aigua, en cas de requerir-se.\nCampos ha posat en valor l’equip humà que treballa per a vetlar per la seguretat de la zona. “A més de la Unitat de Medi Ambient de la Policia Local i voluntaris de Protecció Civil, s’ha reforçat la Brigada de Vigilància Forestal municipal que ha *pasadode 2 a 6 operaris”.\nLa tecnologia actual també permet que els veïns i veïnes que resideixen en zones considerades com a crítiques reben sms instantanis d’alerta, -els mateixos que s’envien a bombers, policia i servei de vigilància forestal-, perquè estiguen informats del grau de preemergència i de l’evolució d’un incendi en cas que succeïra en tot moment.


PrioratDiari.cat | Una ruta diferent per Ulldemolins amb la gastronomia del D'Pintxos\nUna ruta diferent per Ulldemolins amb la gastronomia del D'Pintxos\nDurant la tarda del dissabte 5 d'agost un total de vuit establiments oferiran els seus pintxos\nUn dels bonics carrers d'Ulldemolins. | Laia Solanellas\nUlldemolins segueix celebrant que és estiu amb una agenda plena d'activitats i amb vistes a la festa major al mes de setembre. Una d'aquestes activitats és la que hi ha preparada per al dissabte 5 d'agost, el D'Pintxo per Ulldemolins, la cita gastronòmica pels establiments de restauració del municipi. En aquesta línia, a partir de les vuit de la tarda un total de vuit establiments oferiran les seves tapes durant tota la tarda i nit, i a més, a partir de les deu de la nit s'oferirà una revetlla musical amb Mano's Rock.\nEls establiments participants al D'Pintxos per Ulldemolins, que té un preu unificat de 2,50 euros tapa+canya, só el Bar la Piscina amb la seva truita a la basca; el Bar del Ton amb pintxos de pagès; el Bar El Celler amb senglar a la marinada; la Carnisseria Prieto amb la torrada de paté casolà de porc amb dolç de poma; la Fonda Toldrà amb els caregols a les herbes del Montsant; la Pastisseria Pepi i els seus dolços plaers; el restaurant Càmping Montsant Park amb el pintxo de pops amb suc; i el restaurant la Graella amb el pintxo de 'tortilla de picadillo'. Una oportunitat per descobrir una de les joies del Priorat, Ulldemolins, passejant pels seus carres i degustant les creacions dels seus establiments.


Bogišić Rooms and Apartment Perast Montenegro - Ofertes d'hotels amb els MILLORS DESCOMPTES EN LÍNIA\nObala Marka Martinovica bb, Perast, Perast, Montenegro, 85336 - Veure al mapa\n"Location is excellent and owner is helpful and friendly. The..."\nConvenientment situat a Perast, Bogišić Rooms and Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Perast. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Bogišić Rooms and Apartment és la vostra destinació si buscau allotjament de qualitat a Perast.\nTots els tipus de viatgers (62) Parelles (18) Viatgers en solitari (26) Famílies amb infants petits (2) Famílies amb infants grans (2) Grups (13)


Es compleixen 20 anys del robatori del Beatus de la Seu - FÒRUM.ad\nEs compleixen 20 anys del robatori del Beatus de la Seu\nOn: 29/09/16 20:29\nAquest dijous es compleixen 20 anys del robatori del Beatus de Liébana conservat al Museu Diocesà d’Urgell. La notícia va causar impacte tant a la Seu com a nivell nacional pel seu gran valor. La peça va ser recuperada al cap d’uns mesos.\nEl 29 de setembre de 1996, al matí, uns desconeguts van entrar al Museu Diocesà d’Urgell, van reduir l’encarregada amb un aerosol i es van emportar el Beatus en poc més d’un minut. Des d’aquell moment es va iniciar una operació d’investigació i recerca que va implicar els cossos de seguretat. Quan ja es donava per pràcticament perdut el rastre del còdex, l’operatiu va donar resultat i, al gener de 1997, la Guàrdia Civil va poder localitzar a València el llibre i el suposat cap del robatori, identificat com a Gilbert Ollier. Tanmateix, posteriorment es va constatar que l’autor havia utilitzat la identitat d’una altra persona, sense cap relació amb el delicte, i el 1998 va fugir al Brasil tot aprofitant el primer permís penitenciari.\nDes d’aleshores no s’ha sabut res més del lladre ni de qui estava interessat a pagar pel Beatus -valorat actualment en uns 18 milions d’euros segons els experts en art. En tot cas, la peça ha tornat a ser la joia del Museu Diocesà, on durant aquests anys ha deixat d’estar exposat al públic, i ha restat sota estrictes mesures de seguretat, per evitar possibles nous intents de robatori. El Museu està actualment en ple procés de modernització i promoció i a curt termini no es preveu tornar a exposar el Beatus, tot i que podria dur-se a terme més endavant si se’n pot garantir la seguretat.\nPrevious Post: Un vianant ferit en un accident a Andorra la Vella\nNext Post: Les pensions, els salaris, els preus i l’IPC


Torra enllesteix una remodelació del Govern: surten Buch, Chacón i Vilallonga\nBarcelona. Dijous, 3 de setembre de 2020. 10:52\nActualitzat Dijous, 3 de setembre de 2020. 11:43\nEl president de la Generalitat, Quim Torra, té previst un canvi de Govern de manera immediata. Els canvis preveuen la sortida del conseller d'Interior, Miquel Buch; la consellera d'Empresa, Àngels Chacón, i la de Cultura, Mariàngela Vilallonga, segons ha avançat La Vanguardia i ha pogut confirmar aquest diari.\nLa decisió arriba just després de la ruptura de l'espai convergent i la desbandada del PDeCAT i del fet que, de tots els membres del Govern, Chacón és l'única que conserva el carnet del PDeCAT. Meritxell Budó, Jordi Puigneró, Miquel Buch i Damià Calvet ja van estripar el carnet la setmana passada. El cas de Mariàngela Vilallonga és diferent perquè consta com a independent. Malgrat els canvis, la consellera de presidència i portaveu del Govern, Meritxell Budó, va comentar en roda de premsa que ruptura del PDeCAT no afectaria ni els acords de govern ni els grups perquè era una "qüestió de partits".\nUn canvi que allunya les eleccions\nSegons ha pogut saber ElNacional.cat, el president prepara aquesta remodelació des de la setmana passada i el relleu estaria consensuat amb els tres consellers sortints.\nAixí, el conseller d'Interior, Miquel Buch, ja hauria manifestat el seu desig de deixar el Govern abans de l'estiu i tot i que encara no hi ha noms sobre la taula, es comenta que el seu substitut natural podria ser l'actual secretari general, Brauli Duart.\nPel que fa al Departament de Cultura, Torra apostaria pel retorn de la portaveu del grup parlamentari de JxCat al Congrés dels Diputats, Laura Borràs.\nAquest canvi, segons sembla, podria allunyar una possible convocatòria d'eleccions.\nEl president de la Generalitat, Quim Torra / Efe\nVista per la inhabilitació\nA més, aquesta remodelació es poduiria dues setmanes abans d'una possible inhabilitació de Torra. Cal recordar que el pròxim 17 de setembre, el president té pendent la vista del recurs contra la seva inhabilitació d'un any i mig per desobeir la Junta Electoral Central (JEC). Així ho va dictar la Sala Segona del Tribunal Suprem, que presideix Manuel Marchena, a principis de juliol.\nEl TSJC va condemnar el president Torra el 2019 per un delicte de desobediència per incomplir l'ordre de la JEC de retirar la pancarta sobre els presos polítics i els llaços grocs del Palau de la Generalitat durant el període electoral del mes d'abril de l'any passat.\npartits La desbandada del PDeCAT El Nacional\nDiari de la revolta (133) Torra prepara un gran final? Jordi Galves


Exercicis per treballar els braços a casa\nFlexioneu cada braç de 10 a 12 vegades. Feu una pausa, i baixeu lentament\nSi voleu modelar els vostres braços, us expliquem quatre exercicis\nFlexioneu cada braç de 10 a 12 vegades. Feu una pausa, i baixeu lentament | Arxiu\nTreballar els bíceps\n• Exercici 1: en posició vertical, amb l’esquena recta i els peus sota les espatlles, agafeu un pes en cada mà. Amb els braços estirats, les mans per davant dels malucs i els palmells cap a fora, doblegueu el braç esquerre 90º, fins que quedi paral·lel al terra. Doblegueu la mà dreta cap a l’espatlla, i baixeu, mantenint com està el braç esquerre. Repetiu vuit vegades amb cada braç.\n• Exercici 2: dempeus, amb les cames separades, manteniu els braços estesos amb els pesos en les mans. Els braços han d’estar lleugerament flexionats i les mans mirant-se entre ells. Aixequeu els braços en un angle de 30º fins que estiguin al nivell de les espatlles. Flexioneu cada braç de 10 a 12 vegades. Feu una pausa, i baixeu lentament.\nTreballar els tríceps\nDempeus o sobre un matalasset, amb els genolls doblegats i el cos una mica inclinat cap endavant, preneu un pes en cada mà. Doblegueu el colze dret al costat del cos i paral·lelament porteu-lo cap enrere. El braç ha d’estar ben estirat amb el palmell de la mà dreta apuntant cap al sostre. Gireu novament i torneu a la posició inicial. Canvieu de braç i feu repeticions.\nPer als avantbraços\nCol·loqueu-vos en posició de flexió de braços. El pes estarà distribuït entre els avantbraços i els peus. Feu una línia recta des del cap fins als talons, mantenint la posició uns 20 segons. Descanseu mig minut, i col·loqueu els genolls a terra. Repetiu entre tres i sis vegades.\nbraços casa exercici modelar


« Avui comença una nova experiència.\nMeritxell Batet. Candidata era candidata primàries del PSC per encapçalar la llista de Barcelona. Ara ja és candidata in pectore per la renúncia del seu contrincant fugaç Carles Martí.\nQui és la Meritxell Batet. Algunes dades\nNascuda el 1973 a Barcelona..Llicenciada en Dret per la Universitat Pompeu Fabra. Cursos de Doctorat en Dret Públic..Postgrau de Dret Immobiliari i Urbanístic a l´IDEC. Directora de la Fundació Carles Pi i Sunyer d’estudis Autonòmics i Locals del 2001 al 2004 i professora de Dret Constitucional\na la Universitat Pompeu Fabra. Ha estat diputada al Congrés per Barcelona i portaveu socialista en la Comissió d’Administracions Públiques. A les darreres eleccions va anar de número 2 per la llista de Madrid amb un clar reconeixement de Pedro Sánchez de la seva capacitat política.\nAclaria en algunes entrevistes el perquè de la seva presència en els primàries com per exemple en declaracions al diari El Periódico\nPer què està segura que millorarà els cinc diputats del PSC a Barcelona del 20-D?\nEls ciutadans han vist en aquests quatre mesos el paper que ha jugat cada partit. El PSOE ha estat el que ha treballat més per aconseguir un canvi de Govern i ho ha fet sense mentir i buscant l’interès general. Per això crec que milloraré els resultats que va obtenir Carme Chacón.\n. Digui una raó per desmentir que és la candidata de l’aparell a les primàries del PSC per Barcelona.\nLa meva trajectòria. La primera vegada que em vaig presentar al Congrés el 2004 va ser com a independent. Mai he estat vinculada a l’aparell ni als capitans del PSC, la terminologia que es fa servir per definir unes persones imprescindibles perquè el partit funcioni. Mai he pertangut a aquest món i per això els respecto.\nI ja de manera més directa explicava com veu i vol la situació.\nEm dirigeixo a tu perquè un govern del canvi encara no ha estat possible a Espanya.\nCom tu, jo també hauria volgut que l’esforç dels darrers mesos hagués fet possible un consens entre partits en favor de la investidura de Pedro Sánchez com a president del Govern, i així posar fi a l’etapa del govern de Mariano Rajoy i del PP .\nCom tu, desitjava tenir un govern que lluités contra la desigualtat, contra el patiment de moltes famílies, i eradiqués de la política l’ombra de la corrupció.\nVoldria poder dir-te que ja era realitat un Govern dialogant, valent i plural. Que Pedro Sánchez era el president d’un govern progressista que estava treballant per la convivència, per la recuperació dels nostres drets laborals i de les nostres llibertats.\nPerò com saps, això no és encara una realitat. I per això el proper 26 de juny celebrarem unes noves eleccions en què les persones que formem el PSC haurem d’explicar el nostre projecte de país als catalans i catalanes que aniran a votar altre cop.\nI com el primer pas serà elaborar les llistes electorals del nostre partit, he volgut que sabessis de primera mà per què el passat 29 d’abril vaig decidir presentar la meva candidatura com a Cap de llista per Barcelona, i per demanar-te el teu suport.\nEt confesso que faig aquest pas endavant amb la consciència que no és una feina fàcil; amb la fortalesa de saber que tinc l’edat, l’experiència i la tenacitat que cal; amb el convenciment que és el moment de mullar-se; i amb la confiança que amb el teu suport podrem fer realitat el projecte que ens uneix.\nVull que el PSC torni a ser protagonista del canvi a Espanya. Un canvi que permeti recuperar els pactes generacionals i socials que la crisi i les polítiques de la dreta espanyola han trencat en els darrers quatre anys.\nVull que recuperem l’orgull de ser els i les catalanistes que no ens resignem ni abaixem els braços davant dels obstacles, sinó que els superem per transformar Espanya i construir un projecte comú.\nI vull que ho fem realitat junts, amb Pedro Sánchez de president del Govern i amb la complicitat dels i les companyes del PSOE.\nAra ja s’ha quedat sola al capdavant i davant el perill. Veurem si millora resultats.\nRamon Espadaler. Secretari d’Unió Democràtica. No passa pel seu millor moment. Mentre hi ha una fuita continuada de militants destacats del seu partit està plantejant-se presentar-se de nou a unes eleccions , va ja provar sort i veure si la flauta sona i recuperant alguns lloc institucional.. La seva voluntat de presentar-se és perquè “El catalanisme està absent al Congrés i hauria de ser protagonista”.\nEn aquest sentit el líder demòcrata cristià vol fer una crida a tornar a construir un front catalanista que permeti superar la “irrellevància dels partits sobiranistes al Congrés d’ençà de les eleccions del 20-D”. Però com que això ni ell ho veu clar continua dient amb clara voluntat de tocar de peus a terra que possiblement és el que li convingui: “Avaluarem la viabilitat de la proposta. Si no és possible formular-la el 26-J, deixem la porta oberta a presentar-nos”.\nDilema hamletià. Presentar-se o no presentar-se.\nAmb una economia per sota terra, amb una pugna amb CDC pels deutes el sols fet de plantejar-se anar a unes eleccions és d’un gran valor o d’una irresponsabilitat manifesta.\nCaldrà veure com acaba , si acaba clar, el deambular del partit que ha perdut bous i esquelles i també militància sense possibilitats aparents del pou en que van caure.\nVeurem si a la campanya veiem les seves propostes que no dubtem poden tenir un cert interès.\nJean-Claude Juncker. Tornem-hi que no ha estat res.\nUna vegada més la presència d’un President de Catalunya ha aixecat una certa polèmica, que certament ho ha estat més entre la premsa que no pas entre al ciutadania que més aviat es pren amb indiferència aquestes actuacions polítiques.\nEl nostre President el Molt Honorable Puigdemont ha anat a Brussel·les, determinada corrent d’opinió sobrevalora el viatge perquè sembla que era pel bateig del President fora de Catalunya i donar un impuls a la internacionalització del procés.\nLa realitat és una altra que tampoc cal que es vegi negativament.\nLa premsa afí al unionisme rebaixa i fis i tot ridiculitza el viatge ja que el sr. Juncker no va rebre al Sr. Puigdemont i la és la seva secretaria informa que es va demanar l’entrevista , cosa que nega la Generalitat que només diu que es va comunicar la presència, però que l’agenda no es podia modificar i per tant no va poder rebre al president català.\nEl balanç doncs sembla més aviat pobre i sense massa contingut de caràcter polític, més enllà de trobar-se amb el seu homòleg de Flandes que ja és prou interessant però no suficient oi?.\nPotser en matèria d’exterior menys gesticulació i més treball amb realisme i sense voler anar més enllà del que es pugui per evitar aquets debats inútils.\nVal la pena publicitar que a la delegació de la Generalitat nomé hi van anar trenta persones i es va servir l’espanyolíssima “tortilla de patatas i jamón”.\nAixò és al grandesa de la informació?\nSílvia Requena. L’advocada Sílvia Requena es presentarà a les primàries davant la candidatura de Francesc Homs actual cap de llista de Democràcia i Llibertat, per ser el cap de llista de CDC en les eleccions del 26-J,. Requena va ser la número 2 de Democràcia i Llibertat al Senat per Barcelona i és presidenta de la sectorial d’Igualtat i Drets Civils de Convergència des del 2012. Abans ja havia anat a les llistes municipals de Vilanova.\nRequena ha estat clara en assenyalar el perquè es presenta: “Jo aixeco el dit i ara mateix he fet un pas que no si és valent o no sé com és, però s’ha de fer, és un deure que tenim contrastar noves persones que existim i que no ho hem fet mai perquè tampoc no se’ns havia possibilitat”\nPerò encara ha manifestat amb una clara ambició de fer canvis a CDC “Jo crec que estic sent l’inici d’aquesta renovació que a CDC li convé“. O quan afirma: . “Crec que és un deute amb les dones de CDC per fer aquest pas en igualtat de condicions amb la resta que vulgui concursar-hi”\nUn actitud valenta sens dubte.\nEn les primeres eleccions primàries que fa CDC i amb mecanisme favorables als aparells el fet de presentar-se és prou interessant.\nTé una llarga trajectòria de treball intern encara que poca presència pública.\nQue tingui sort!! I vots en les primàries clar. Després ja serà una altra cosa.\nThis entry was posted on Mai 7, 2016 at 4:30 am and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


malgratcomunicacio.cat - Portal multimèdia de l'Ajuntament de Malgrat de Mar - 200 nens i nenes participen a la 1a Cantata Escolar\n200 nens i nenes participen a la 1a Cantata Escolar\nEls alumnes de 2n de Primària de totes les escoles de Malgrat van participar ahir a la 1a Cantata Escolar al Parc Francesc Macià. Els 200 nens i nenes, d'entre 7 i 8 anys, van interpretar Rebel·lió a la cuina. L'acte, organitzat per la Regidoria d'Educació i totes les escoles del poble, va comptar amb una primera actuació al matí per a la resta d'alumnes i a la tarda, se'n va fer una altra, oberta a les famílies.\n08-05-2014 / 09:49:41\n09-05-2014 / 09:48:32\nLa 1a Cantata Infantil va triar la composició Rebel·lió a la cuina i va incloure nou temes musicals. Es van fer dos passis de l'espectacle: el primer, que va tenir lloc al matí adreçat a alumnes de les escoles, i el segon, obert a les famílies, que es va fer a la tarda. Els alumnes van assajar aquesta cantata durant les classes de música de cada centre escolar. La regidora d'Educació, Mercè Mora, ha destacat l'esforç que han fet totes les escoles per tal de fer realitat el projecte. Mora ha avançat que la intenció és repetir l'experiència l'any que ve.\nUna de les curiositats d'aquesta iniciativa és que la imatge de la Cantata Escolar ha estat realitzada pels mateixos nens i nenes. Cinc alumnes dels diferents centres van ser seleccionats pel fer el dibuix.\nMoment previ a l'inici de la primera sessió de la Cantata. Foto: Ona Malgrat.\n1a Cantata Escolar Regidoria d'Educació Mercè Mora escoles


L’Ajuntament amplia les mesures davant el coronavirus\nEl Comitè d’Emergències Municipals s’ha reunit novament amb data 13 de març de 2020 i ha complementat les mesures preses a la reunió del 12 de març. A més, s’acorda fer una crida a la calma, al sentit comú i a la responsabilitat personal.\nEs recorda que la Generalitat de Catalunya té habilitat dos telèfons:\n- 112: en cas de símptomes\n- 061: per informació genèrica.\nLes mesures complementàries adoptades durant el comitè d’avui són les següents:\n- Coordinació amb Càrites i Creu Roja per reforçar el banc d’aliments i garantir l’alimentació a les famílies més vulnerables.\n- Serveis Socials centrarà la seva activitat en el Centre de l’ERA (c. Miguel de Cervantes, 19), tancant l’atenció ciutadana del Centre CIRD Joana Barcala. Es reforçarà el seguiment i l’atenció telefònica per temes urgents i en cas de voler contactar amb Serveis Socials es podrà fer trucant als telèfons 935707747 i 935700908\n- A través de Serveis Socials, valorarà la situació personal de les famílies vulnerables i actuarà per a garantir el benestar d’aquests.\n- L’horari de l’Oficina d’Atenció Ciutadana serà de 8 a 15 h de dilluns a divendres. L’atenció telefònica serà de 9 a 18 h de dilluns a dijous i de 9 15 h els divendres. Tot i així, es demana que la ciutadania faci servir durant les properes setmanes la seu electrònica que permet fer els tràmits on line i que està obert les 24 hores. https://seuelectronica.molletvalles.cat/?\n- L’Oficina Tributària de la Diputació de Barcelona, segons ha comunicat aquesta, no farà atenció presencial, però sí farà atenció telefònica al telèfon 932029802 i també es poden fer consultes al web orgt.cat\n- El servei d’intermediació i inserció laboral l’Empresa Municipal de Formació Ocupacional i Ocupació (EMFO) es mantenen a través dels serveis telefònics. 93 570 51 60. L’espai de formació del carrer Francesc Macià romandrà tancat al públic.\n- L’espai Mollet HUB de l’avd. Jaume I, romandrà tancat d’atenció al públic i es manté l’atenció telefònica al telèfon: 93 570 51 60\n- L’Oficina del Síndic Personer romandrà tancada durant els propers 15 dies.\nLes mesures adoptades poden variar en funció dels requeriments que ens arribin de la Generalitat de Catalunya i de l’evolució de la situació.. Anirem informant de les noves mesures o canvis pels canals oficials de l’Ajuntament:\n- Telèfon de l’Oficina d’Atenció al Ciutadana (OAC) de dilluns a dijous de 9 a 18 h ininterrompudament i divendres de 8 a 15 h. 93 571 95 00


La Tecnologia 3D en el món educatiu - Make&learn\nEts a Inici > La Tecnologia 3D en el món educatiu\nLa Tecnologia 3D en el món educatiu\nEl continu creixement de la tecnologia 3D i la infinitat d'aplicacions de les impressores 3D en diferents sectors, inciten a l'àmbit educatiu a promoure aquests coneixements i habilitats dins de les aules.\nPerò, com podem introduir el modelatge i la impressió 3D en els centres educatius?\nEl repte per als centres és ensenyar a generacions presents i futures a dissenyar i fabricar en 3D de forma alineada a les competències d'Educació primària i secundària.\nLa fabricació digital a l'aula suposa molt més que saber com funcionen les impressores 3D; convida a l'alumnat a provar i prototipar idees de forma relativament ràpida, descobrir i explorar molts aspectes del disseny, com l'esbós en paper, el disseny o el modelatge amb algun programari 3D i la preparació d'arxius per a la impressió en 3D.\nAmb les unitats didàctiques del programa educatiu SHERPA apropem el modelatge 3D i la fabricació digital per impressió 3D o tall làser a les aules d’una forma progressiva mitjançant diferents eines digitals segons l'etapa educativa i/o el coneixement previ de l'alumnat.\nQuina és la proposta de M&L?\nLa unitat didàctica “Programació en 3D” de SHERPA introdueix a l’alumnat en el món del modelatge 3D amb el software Tinkercad Codeblocks. Aquest combina la programació en blocs amb el disseny 3D, permetent així a l’alumnat dissenyar objectes 3D mitjançant codi. De manera fàcil i intuïtiva, l'usuari d’aquest programari arrossega, deixa anar i ordena blocs de programació per a crear formes i convertir les seves creacions en autèntics projectes 3D.\nPer aquell alumnat que ja ha modelat en 3D, o ha realitzat la unitat anterior, proposem la unitat didàctica “Introducció a la fabricació digital”amb el programari TinkerCAD. TinkerCAD és una altra de les nostres opcions de programes gratuïts i òptims per a iniciar-se en el món del modelatge 3D. Aquest disposa d'un entorn web senzill on crear models 3D a partir de volums amb l'ajuda de tutorials o descarregar algun dels molts models 3D que ha dissenyat la seva comunitat. A més, aquest entorn ens permet poder exportar les nostres creacions per a ser impreses en 3D o per ser tallades en làser, segons el disseny i el tipus de fabricació que més ens interessi.\nI per a l’alumnat més avançat en el món del modelatge 3D i la fabricació digital recomanem la unitat de “Disseny de producte amb Onshape”. Un programari CAD (Computer-Aided Design o Disseny assistit per ordinador) basat en el núvol de nivell professional i gratuït.\nA partir del treball per reptes i un projecte significatiu, l’alumnat aprèn sobre el concepte de producte, el disseny d’aquest al segle XXI i la seva fabricació digital amb eines actuals i mitjançant la impressió 3D o el tall làser.\nEn resum, tres experiències educatives molt enriquidores on l'alumnat exercita la creativitat i la resolució de problemes, a més d'acabar dominant una eina amb gran projecció en el món laboral.\nExperiències d'impressió 3D a l'aula\nAmb tot, veiem com la impressió 3D obre al món educatiu un nou corrent d'avantatges i habilitats tecnològiques i així ho estan descobrint els centres que estan implementant SHERPA o els Projectes STEAM de M&L a l'aula.\nProgramació en 3D amb Tinkercad Codeblocks\nIntroducció a la fabricació digital amb Tinkercad\nDisseny de producte amb Onshape\nVols introduir el modelatge i el disseny 3D a l’aula? Entra al nostre web i sol·licita el recurs gratuït “Modelatge 3D amb Tinkercad” per a començar. Un recurs que permetrà al teu alumnat iniciar-se de forma divertida i progressiva en el modelatge d’objectes amb el software gratuït d’Autodesk. I si vols anar més enllà, contacta’ns i t’assessorem.


Joan Roma: EL SENY PERDUT - art. Blogesfera socialista\nEL SENY PERDUT - art. Blogesfera socialista\nEL SENY PERDUT\nDe tant “fardar” de seny , el devem haver perdut ,perquè francament tenim el país potes enlaire. Quan dic país es podria entendre tant Catalunya com Espanya, però ara em limitaré a parlar del nostre petit país: el català.\nQue s’hagi esperat a tenir el Mobile World Congress ( MWC) a Barcelona per intentar tancar les negociacions pels convenis de Metro i Bus, és molt típic del caràcter mediterrani , ple d’improvisacions , giragonses i pressions de darrer moment, convençuts de que els que manen afluixaran ,per por de les conseqüències.\nDe les conseqüències de les seves accions, no en parlen ni els preocupen. Ells van a la seva, i el prestigi durament aconseguit, se’ls en fot.\nRecordo una altra pèrdua de seny, en ocasió de la concessió dels Jocs Olímpics (JJOO) quan diversos col·lectius proposaven el boicot als Jocs, i tot un munt d’accions en contra de la Barcelona Olímpica, presidida per l’Alcalde, Maragall. I molts d’ells estaven a les files de Convergència, conscients de que un èxit dels Jocs impulsaria Maragall políticament...quina visió de país, quin sentiment tant patriòtic¡ Recordem-ho, com hem de recordar la protecció que es va haver de donar, en determinats trams ,als portadors de la torxa olímpica.\nBé, per sort aquella pèrdua de seny va ser passatgera i poc afortunada en els resultats obtinguts. La realitat fou que els JJOO varen impulsar Barcelona cap amunt del tot, convertint-la en una de les 10 ciutats més prestigioses del món. Aquella fita, aquella inversió ha aportat centenars de milers de milions a la ciutat, al petit país, i a tot el conjunt de l’estat. I tant és el prestigi ,que arreu del món, es pot parlar de Barcelona fins el punt de ser el lloc de referència per Catalunya i fins i tot per Espanya. Poca gent sabrà col·locar Catalunya en el mapa, però tothom sap posar-hi Barcelona. I tots ens en beneficiem d’aquesta marca, intangible, però d’un poder immens.\nDoncs bé, ens l’estem carregant amb una constància increïble, fins el punt que aviat tornarem a sentir de que Africa comença en els Pirineus. Ara i aquí, tenim a Barcelona les principals empreses mundials en Noves Tecnologies, i això comporta que tots els mitjans de comunicació estiguin aquí i raportin arreu del món el que aquí passa, tant a dintre del MWC, com a fora. I que un dia el Metro estigui de vaga, i al dia següent el Bus, és la millor manera de tirar per terra el prestigi guanyat.\nCulpables tots els que tenen responsabilitat en el tema, tant el govern municipal, com els sindicats, perquè calia tancar el conflicte un o dos mesos abans. Com sempre, uns i altres han cregut que a darrere hora uns i altres cedirien i la cosa quedaria tancada. Doncs, no. El dany està fet, i és immens. Com immens és el dany que produeix l’anomenat procés, ple d’estirabots, gesticulacions i sobre actuacions que en res ajuden a presentar una cara amable de les justes reivindicacions que tenim els catalans.\nSóc dels optimistes respecte el pacte a nivell estatal, imaginant-me Pedro Sánchez de President del Govern. Amb una bona dosis de seny allà , i una bona dosis, aquí, podríem cosir un nou pacte que permetés trobar l’encaix correcte de Catalunya dintre d’Espanya. Simplement hem de recuperar el seny perdut i posar-lo de nou en pràctica. Si en altres llocs s’ha aconseguit, també ho podem aconseguir aquí.\n# posted by Joan Roma Cunill @ 1:54 AM


Dos gols de Gabriel i un en pròpia porteria de Colòmbia fan entrar la ‘canarinha’ a la final - FC Barcelona\nHomeSeccionsFutbol SalaPrimer EquipNotíciesDos gols de Gabriel i un en pròpia porteria de Colòmbia fan entrar la ‘canarinha’ a la final\nDos gols de Gabriel i un en pròpia porteria de Colòmbia fan entrar la ‘canarinha’ a la final\nGabriel, fix en el cinc inicial, marca dos gols decisius a les semifinals Jhonathan Toro ha fet dos gols per a Colòmbia, un a la porteria brasilera i l’altre en pròpia porteria\nGabriel, clau en el Brasil que avui ha arribat a la final del Mundial / FOTO: Fifa.com\nLa selecció del Brasil ha fet bons els pronòstics i s’ha classificat per a la gran final del Mundial que jugarà aquest diumenge a les 13.30 hores davant la selecció espanyola.\nEls brasilers, malgrat tenir nombroses ocasions de gol, no ho han passat bé davant la defensiva Colòmbia, sens dubte, la gran sorpresa d’aquest Mundial de Tailàndia. Els colombians, fins i tot han arribat a empatar el matx amb un gol de Jhonathan Toro en el minut 18.\nL’ala del FC Barcelona Alusport ha estat determinant en aquest partit de semifinals. Jugador bàsic en els esquemes de Marcos Sorato, jugador fix també en els equips titulars que ha presentat el Brasil en tots els partits d’aquest Mundial de Tailàndia, el blaugrana ha marcat el segon gol del seu compte particular amb un altre fort xut –el tercer del seu compte particular en aquest Campionat del Món- en el minut 27. Fins i tot a dos minuts per al final, ha etzibat un gran xut des del seu camp que ha estat a punt de sorprendre el porter colombià Juan Lozano.\nEl tercer gol brasiler ha arribat després que Jhonathan Toro desviés un xut del capità Vinicius.\nNou blaugranes a la final\nNou dels deu jugadors del Barça Alusport que han viatjat a Tailàndia per disputar el Mundial, seran a la final d'aquest diumenge. Wilde, Ari i Gabriel defensaran els colors de la 'Canarinha' i Fernandao, Aicardo, Torras, Lozano, Lin i Cristian, els d'Espanya. De fet, l'únic integrant de la plantilla de Marc Carmona que no lluitarà pel títol serà l'italià Lin, que va caure davant Espanya a les semifinals.\nEl Mundial de Tailàndia, doncs, veurà aquest diumenge, com el Barça Alusport és l'equip que més jugadors aportarà al partit que decidirà quina selecció és la millor del món.


\t<Esports de pilota > Golf> seguiment\nseguiment, n m\nen high finish\nFase última d'un swing, corresponent al moviment del bastó de continuar cap endavant després de l'impacte l'arc del cercle descrit des del punt més elevat fins al contacte amb la bola.\n4007901 seguir un plat\nseguir un plat\n\t<Caça, pesca i tir > Tir > Tir olímpic> seguir un plat\nseguir un plat, v intr\nes seguir a un plato\nfr viser une cible\nen chase a target, to\nApuntar a un plat amb una arma durant el vol.\nNota: Una acció de seguir un plat es considera falta si es fa darrere la línia de tir.\n\t<Gimnàstica> seguretat\nseguretat, n f\nFactor pres en consideració en la valoració d'un exercici que consisteix en el grau de vacil·lació present en l'execució.\n\t<Esports nàutics > Rem> seient\nEstructura fixa situada a la popa de determinats vuits amb timoner en sentit invers als carros dels remers, que serveix al timoner per a asseure-s'hi en el transcurs de la prova.\n\t<Esports eqüestres> seient\ncavalleria, n f\nNota: La cavalleria inclou l'encoixinada.\n4008396 seient a cavall\nseient a cavall\n\t<Gimnàstica> seient a cavall\nseient a cavall, n m\nes asiento a caballo\nfr siège à cheval\nen straddle seat position\nPosició aplicada a una barra d'equilibri que consisteix a seure-hi amb una cama a cada banda.\n\t<Esports de combat > Karate> seiken\npuny frontal, n m\nseiken, n m\tsin. compl.\nes puño frontal\nfr partie antérieure du poing\nArma natural d'atac corresponent a la part anterior de la mà tancada.\n\t<Esports de combat > Judo> seiza\nseiza, n m\nposició d'assegut, n f\tsin. compl.\nes postura sentada\nPosició segona del judoka en el transcurs d'un rei, consistent a mantenir-se de genolls assegut sobre els talons.\n\t<Conceptes generals> selecció\nselecció, n f\nEquip format pels millors esportistes de diversos equips.\nNota: Per exemple, és una selecció una selecció nacional.\n4008923 selecció nacional\n\t<Conceptes generals> selecció nacional\nselecció nacional, n f\nes selección nacional\nfr sélection nationale\nen national selection\nSelecció que representa un país o un estat.


Tanquem la paradeta: 2008\nAdeu siau Catalunya Radio\nPer motius de feina escolto tot sovint la radio al cotxe i a casa no tenim televisor, així que teníem la costum també d'escoltar-la cada vespre. Sempre he escoltat Catalunya Radio, per serietat i per pluralitat, dins dels possibles ja que molt poques vegades hi he vist reflectides les meves idees.\nPerò últimament la qualitat i la pluralitat han anat minvant a nivells no suportables.\nAvui, anant amb el cotxe cap a Barcelona, he decidit no escoltar la "nostra" i m'he passat directament a escoltar la SER. La reflexió ha estat la següent, posats a haver d'escoltar una radio filopsocialista i espanyola, escolto l'original que sempre és millor. Per què haig d'empassar-me un refregit espanyolista disfressat de xaiet. Prefereixo veure clar la cara de qui m'està parlant.\nLa gota que ha fet vessar el got ha estat veure com un mateix tema ha estat tractat en tres programes diferent el mateix dia. No aguanto escoltar un mateix personatge entrevistat al mati de la Bonet, pel Fuentes i al refregit de la tarda només per que toca promocionar un llibre o un disc.\nSi per casualitats de la vida l'endemà haig d'anar a dinar a cals sogres (que és un dels llocs on puc veure TV), llavors El Club de l'Om no té secrets per mi. El mateix personatge apareixerà explicant les mateixes coses, venen el mateix disc o el mateix llibre.\nLlavors es pregunten el perquè de les baixades d'audiència. Refot!\nAquí es veu clar que el que volen és enfonsar l'espai comunicatiu català.\nJo mentrestant , seguiré fent zàping tot esperant que un dia torni una radio que faci crítica i anàlisi en català i des de Catalunya.\nDels qui busquen primaveres lliures\nD'en Salellas en vaig aprendre algunes coses que m'han servit i que de ben segur em seguiran servint en el futur. Quan tenia la vintena estava fotut de ple en l'activisme polític de l'esquerra independentista que sobretot s'expressava al carrer. La nostra acció quotidiana ens portava a tenir topades amb les forces d'ocupació (de seguretat, que en diria la Tura) més sovint que no voldríem.\nPersonalment des de la detenció del 93, la simple visió d'un uniforme em feia posar molt nerviós, sobretot havent viscut en la pròpia pell els abusos i la impunitat que gaudeixen.\nUns anys després, des del Casal Independentista el Solc de Pineda de Mar, varem convidar en Sebastià Salellas per que ens fes una xerrada sobre que fer en casos de detenció i de les seves paraules en vaig aprendre un parell de coses que m'acompanyen arreu.\nEm va ensenyar quins eren els meus drets, però a la vegada m'explicava que se'ls pixarien tots i cadascun, i la manera com ho farien. De què serveix això, us preguntareu. Bé, senzillament per aprendre a dominar la por. Des de llavors, quan ens paraven per enganxar algun cartell que ratllava la legalitat, o per pintar, o el que fos, la situació canviava radicalment, ja que en tot moment sabíem on estàvem situats.\nL'altre cosa que vaig aprendre d'ell és a reconèixer la injustícia. Quan et trobes davant d'un abús de poder i ets conscient de que se t'estan vulnerant els drets, ets conscient a la vegada de la superioritat moral que tens en front del vulnerador. Això a peu de carrer és molt important, per que quant et requisen un determinat material, et posen una multa, et volen humiliar en mig del carrer davant dels teus veïns... si ets plenament conscient de la injustícia que està cometen el repressor això no farà res més que refermar els teus ideals, tant per tu mateix com pel teu entorn. Amb això l'uniformat de torn aconsegueix l'efecte invers al desitjat.\nDominar la por i reconèixer la injustícia, no és poca cosa.\nSebastià Salellas, gràcies.\nPD: si veiessis a mon germà, li dons una abraçada i li dius que l'enyoro.\nLa camorra pscelista\nLa cosa porta tela, no els ha calgut gaire temps al psoe de pineda per anar posant a lloc els quadres sociates a l'estructura de l'ajuntament. Tot i que ja m'han avisat que no han fet res d'il·legal, no em direu que no fa mal d'ulls.\nEl nou tècnic de joventut de l'Ajuntament de Pineda, en Javier Naya, deu tenir un currículum ocult molt bo. Però si mireu el seu perfil, de ben segur que no tardareu trobar els mèrit que més han pesat en la seva elecció.\nUna pista: No els trobareu dins de "Pel·lícules favorites"\nPublicat per Unknown a 15:22 2 comentaris:\nAcostumo ha escriure a cap calent, tal com raja, és per això que moltes vegades encara que em vagin passant coses que voldria explicar, si no trobo el moment concret per escriure aviat se'm passa i després no em sé explicar. M'embolico com una persiana i finalment no s'entén res.\nPerò hi ha coses que són deute, com per exemple el sopar-xerrada que varem muntar des de la CUP de Pineda de Mar sobre el llibre "Del Sud, el País Valencià a ritme d'Obrint Pas" del que m'agradaria que en quedés una petita nota, ja que per bones cròniques millor que us repasseu les de Xavi Sarria i la que fan Hèctor Sanjuan i Antoni Rubio, els autors del llibre al seu blog (per cert, no us perdeu les fotos, ja veureu les cares de bon rotllo).\nLa sobretaula es va allargar fins passades les dues i vam tenir prou temps per anar-nos per les branques lluny del tema principal. És llavors quan de vegades hi pots veure millor, quan estàs enfilat a la branca més alta. Varem filosofar i varem buscar noves formes d'aprofundir en el fet independentista, de sortir-se'n d'esquemes quadriculats ...\nA partir d'aquí, millor que els presents no em tingueu en compte la resta de la nit, ja que comprendreu que com a pare formal des de fa 2 anys i 3 mesos el meu contacte amb l'alcohol és molt escàs i he perdut entreno en els finals de festa.\nTot i així una abraçada als cinc companys que finalment vareu venir a fer-nos aquesta petita introducció a la realitat del País Valencià.\nA la foto l'Héctor, el Xavi i l'Antoni. I jo que ja anava amb les orelles calentes.\nPublicat per Unknown a 16:18 1 comentari:\nI quan ho hagin prohibit tot, quan no quedi res ha fer i només resti comprar-te un cotxe, un pis, fer tunning, fer zapping, anar al centre comercial a veure una pel·lícula o a sopar o a passejar. Llavors quan ens tinguin a tots en fila i ben obedients, llavors s'adonaran que res funciona, que tenen una bomba de rellotgeria entre les mans amb milions de gent obesa i infeliç que demana una sortida a tot plegat.\nAixò és el que voldrien, això és el que mai tindran.


Patologies | Amiant\nPrincipals patologies derivades de l’amiant\n(REIAL DECRET 1299/2006, de 10 de novembre, pel que s’aprova el Quadre de Malalties Professionals)\n- Asbestosi (fibrosi pulmonar)\nL’asbestosi és la patologia pulmonar crònica, progres- siva i d’evolució lenta, produïda per la inhalació d’asbest o amiant, pràcticament idèntica a la silicosi dels miners (patologia per inhalació de sílice). Les indestructibles fibres d’amiant penetren als pulmons i a l’inflamar-lo causen la fibrosi pulmonar (petites cicatrius al pulmó).\nAquesta patologia només pot ser causada per l’exposició a l’amiant, malgrat que els efectes són encara més greus en persones fumadores. Pot aparèixer fins a 10 anys després de l’exposició a l’asbest.\nÉs la patologia pulmonar derivada de l’exposició a l’amiant més coneguda. A l’Estat espanyol ja va ser inclosa al Quadre de Malalties Professionals de 1947 com a greu malaltia derivada de l’exposició a l’amiant, i és coneguda des d’estudis de principis del segle XX.\nLes seves expressions clíniques són la dispnea, la tos seca i l’opressió toràcica.\nÉs una greu patologia pulmonar, que és la causant principal de les morts per exposició a l’amiant i que per tant, és greu, crònica i pot ser mortal.\nPot aparèixer en persones amb asbestosi o plaques pleurals prèvies, però no necessàriament, ja que en alguns casos es dóna sense l’aparició de cap patologia pulmonar anterior. Apareix entre 15 i 40 anys després de l’exposició a la substància.\nEls efectes són exponencialment més greus en per- sones fumadores. Va ser inclosa al Quadre de Malalties Professionals de 1978.\n- Mesotelioma maligne\nÉs un greu tumor, principalment de la pleura (teixit que cobreix els pulmons) o el peritoneu i compta amb una altíssima i ràpida mortaldat. En una taxa elevadíssima de casos és causat per l’exposició a l’amiant, és molt poc freqüent per altres causes, i no té cap relació amb el tabaquisme.\nApareix 30 o 40 anys després de l’exposició a la substància. Va ser inclòs al Quadre de Malalties Professionals de 1978. Les seves expressions clíniques són el dolor al tòrax o a les espatlles.\nAquest càncer inicialment no va ser reconegut a l’Estat espanyol com a derivat de l’exposició a l’amiant. Però diverses sentències del Tribunal Suprem van determinar el nexe causal entre l’exposició a l’asbest i el càncer de laringe, fet pel qual va ser inclòs al Quadre de Malalties Professionals de 2006.\n- Altres patologies\nAltres patologies han estat estudiades per la seva relació amb l’exposició a l’asbest, malgrat no ser incloses al Quadre de Malalties Professionals. Entre elles destaca el càncer de llengua, el de ronyó o el d’esòfag, i fins i tot el càncer d’ovaris o el de mama.\nLa lluita de les associacions de víctimes de l’amiant i les reclamacions judicials han anat augmentant les patologies reconegudes com d’exposició a l’amiant, per això no es pot descartar que en els pròxims anys aquestes malalties s’incloguin en el\nQuadre de Malalties Professionals.\nEn tot cas hem de destacar que l’amiant és un potent cancerigen que pot produir pràcticament qualsevol càncer, ja que en inhalar-se pot passar a la sang i restar en qualsevol part del cos.\nL’amiant pot causar patologies múltiples i greus i, pràcticament, qualsevol tipus de càncer. Novament, davant del dubte de si una patologia d’un treballador o treballadora és derivada de l’exposició laboral a l’amiant, posa’t en contacte amb els serveis jurídics de CGT de Catalunya, per estudiar la possible relació causal entre exposició laboral a l’asbest i la patologia.


Qui el recorda? Canal 10, el Canal de las estrellas… primer canal privat | ... cabòries de radioaficionat.\nQui el recorda? Canal 10, el Canal de las estrellas… primer canal privat\nCanal 10 (nom empresarial: Film Success SA) va ser el primer canal de televisió privat a Espanya. La seva programació eren pel.lícules, sèries, telefilms, entreteniment i música. Va ser la primera emissora espanyola que no emetia anuncis i no interrompia les pel.lícules. Primer va emetre dos mesos de forma gratuïta per satèl lit i després va passar a ser un canal de pagament. Les seves emissions van començar el gener de 1988 i van finalitzar el setembre del mateix any. El canal va arribar als 654 abonats.\nVa començar el 1987 quan diversos inversors de telecomunicacions es van unir per començar una cadena privada. La manca d’una llei concisa en emissions televisives privades va fer que aquests accionistes, amb l’ajuda del bufet d’advocats de José María Calviño (ex-president de RTVE) van trobar un buit legal que permetia una mena de legalitat del canal. Aquesta col.laboració va suposar la participació de Lake Wood Enterprises, Inc (Panamà), el representant era José María Calviño, en l’accionariat.\nS’emetia des de Londres a través del satèl.lit Intelsat 5 que per aquell temps era una de les poques companyies amb emissions per satèl lit amb cobertura a Espanya. Aquesta circumstància s’aprofitava d’un dels serrells legals que permetrien a Canal 10 emetre de forma gairebé legal. També Canal 10 pacta amb diversos vídeos comunitaris (petites xarxes locals de televisió de pagament) la remissió del canal.\nCanal 10 va començar les seves emissions el 25 de gener de 1988 de forma experimental, continuant de forma regular el dia següent amb l’emissió de la pel.lícula Kramer contra Kramer sense anuncis per primera vegada a Espanya. L’emissió era gratuïta i no es requeria més que un receptor analògic de satèl lit i una parabòlica orientada a 1 º Oest.\nL’emissió va deixar de ser gratuïta el 6 de març del mateix any. Llavors la cadena va començar un rellançament de la marca, publicitant en equips esportius (ciclisme) o fins i tot contractant una actriu de Hollywood com Bo Derek (10, la dona perfecta) per als anuncis de la cadena. La quota d’alta eren 15.000 pessetes, mentre que la subscripció mensual eren 3500 pessetes. Només era possible donar-se d’alta en grans ciutats (Madrid, Barcelona, València), ja que només en aquestes Canal 10 efectuava les instal.lacions (gratuïtes) de la parabòlica i el receptor.\nLes poques altes van fer que el maig de 1988 els accionistes comencessin a preocupar-se per la marxa del canal. Els més optimistes preveuen que en un any o dos el canal assoleixi un nivell estable de pèrdues, però això no calma a accionistes com la CLT que ja planeja una marxa de l’accionariat en vistes d’un possible concurs per part del Govern espanyol de llicències legals per emissores privades. En un intent de retenir despeses, Canal 10 traspassa la producció del canal de l’equip de Molinare a un de propi.\nNo va ser suficient perquè la pròpia Molinare (continuïtat del canal) impossibilités l’entrada dels empleats de canal 10 a la seva feina l’1 de setembre, fent que la cadena deixés d’emetre per sorpresa dels abonats. El dia següent la cadena va informar que no podia seguir endavant, acusant que no s’han generat ingressos i la precària xifra d’abonats (654). Els accionistes pretenen enviar a Enrique Talarewitz, gestor de la cadena, als tribunals per mala gestió, però no ho aconsegueixen per tenir presumptament “infiltrats” jutges i funcionaris.\nEl setembre 18, 1988 Canal 10 presentava la fallida, segons Europa Press. El portaveu del canal ho desmenteix, però no es va fer esperar la reacció dels creditors del canal.El dia següent tant Editmedia SA i Broadcasting Trade Limited, que facilitaven continguts al canal i la seva producció, demanden a canal 10 per impagaments de 189 milions de pessetes.\nEl 12 d’octubre acaba el culebró, després de ser aixecada del deute a canal 10, els 22 creditors del canal accedeixen a presentar suspensió de pagaments. Aquesta acció facilitava una possible reencarnació del canal, però ni Enrique Talarewitz ni Canal Plus França estaven disposats a això.\nPosted 17 Juliol 2011 by ea3tp in Història\n« Tesla contra Marconi\nA l’any 2000, començaba la TDT… amb una plataforma de pagament.. »


SERVEIS DE NETEJA - Neteja de façanes antigrafits\nNETEJA I PROTECCIO DE FAÇANES ANTIGRAFITS\nNeteja i protecció de façanes. Netegem tota mena de façanes, amb equips i productes adequats a cada necessitat: monocapes, revoques, pedra, formigó, obra vista, metàl·liques, etc. En cas de tenir façana porosa, podem tenir problemes de formació de bardisses i colònies de líquens, que cal eliminar per que no es deteriorin, i un cop netes aplicar proteccions per que retardar l’aparició dels mateixos.\nLes condicions meteorològiques i la contaminació també juguen en contra de les façanes i revoques exterior. La neteja torna el aspecte original del suport i la protecció rentabilitza la neteja, allargant els períodes entre serveis i augmenten significativament la durabilitat.\nTanmateix amb aquestes proteccions podem hidròfugar la façana i per tant protegir d’humitats la nostra llar, comerç, industria, etc.. Els nostres productes de protecció, de primeres marques com Dr. Shutz GMBH, epex i Holzadac proporcionen protecció per llargs períodes.\nSi teniu façanes de formigó us podem oferir el calorejat al silicat, de gran durabilitat, amb resultats decoratius molt interessants, i amb una completíssima gama de colors basada en la carta RAL, que al mateix temps compactarà i protegirà dels agents contaminats i meteorològics les vostres façanes.\nRetirada de Grafits. Eliminem qualsevol classe de pintada (pintures i laques bicomponents, aerosols, retoladors permanents, etc) de qualsevol superfície: Formigons, arrebossats, monocapes, obra vista, pedra natural o artificial, marbre, calcària, suports metàl•lics, fusta, mobiliari urbà, superfícies lacades, vidres, etc.\nProtecció Antigrafits. Apliquem emulsions protectores per a qualsevol tipus de suport i acabat a les vostres façanes. El nostre producte facilita la posterior retirada dels grafits i actua de hidròfug protector del suport.\nManteniment. Els vostres clients poden contractar un manteniment de manera que no han de tornar a preocupar-se de les pintades. El contracte de manteniment garanteix la retirada dels grafits en un màxim de 7 dies i inclou la protecció de forma gratuïta, i una revisió mensual per controlar l’aparició de grafits per a clients institucionals i particulars. Informeu-vos de les condicions del manteniment a través del nostre CONTACTE


La crisi dels contenidors per al transport marítim (per escassedat i per l’augment consegüent del preu de noliejar-ne) i les parades de producció de la indústria automobilística a Martorell, Almussafes,...\n“PROSPERITAT, CONCÒRDIA IJUSTICIA\nVisita de Casado a l’espanyolíssima Catalunya. Critica la política de Pedro Sánchez envers Catalunya i planteja el pla del seu partit de recuperació de la llibertat i la prosperitat de Catalunya....\nEl PP bloqueja la renovació del Consell General de Poder Judicial, del Defensor del Poble i del Tribunal de Comptes, però no, aquests tres organismes no estan instrumentalitzats políticament. Ni hi...\nEls vots particulars a la sentència del TC en el recurs d’empara de Jordi Cuixart exposen que la sentència del TS va contra la jurisprudència del TEDH i trenquen, com ho van fer en el cas de Rull...\nDimecres, un Jordi Cuixart enèrgic cloïa l’acte “Fem-nos lliures” d’Òmnium Cultural adreçant-se a la primera línia política que tenia al davant. Poc més d’una hora abans de retornar a...\nAquesta setmana que hem commemorat els noranta anys de la proclamació de la República catalana llegim i escoltem com cadascú sublima els desitjos i les frustracions del seu present en la relectura més...\nUNA LEGISLATURA DE REIMPULS\nD’aquí a una setmana ja hauríem de tenir nou president de la Generalitat en primera volta. Deu dies hàbils després de la constitució del Parlament i de l’elecció de la presidència i de la resta...\nDurant tota la setmana s’han fet anàlisis de resultats per seccions censals, per dades demogràfiques, per vots a candidatures, pels primers més votats, pels segons i pels tercers. La informació s’interpreta...


Portada > El espacio de los traductores > Irlandès > Pearse Hutchinson\npor Guiomar Coll\nPearse Hutchinson (1927-2012) va néixer a Glasgow. La seva passió per la poesia de la Península Ibèrica i Itàlia l’ha portat a publicar traduccions de poetes catalans, galaicoportuguesos i italians de tots els temps, tasca que ha compaginat amb la de poeta en les dues llengües oficials de la República Irlandesa: l’irlandès i l’anglès. Com a coeditor i fundador de la revista literària Cyphers va rebre el Premi Butler d’escriptura irlandesa l’any 1969.\nDesprés d’haver publicat alguns poemes a The Bell (1954), l’obra poètica de Pearse Hutchinson es va veure clarament influenciada per les vacances que va fer a Espanya i Portugal. Després d’haver tornat a Irlanda, es va començar a interessar per la poesia escrita en irlandès d’autors com ara Piaras Feiritéar i Aonghus Fionn Ó Dálaigh, i va publicar diversos poemes en aquesta llengua a la revista Comhar. Tot i això, la seva estada a la Península el faria tornar, aquest cop a Barcelona, l’any 1954, per passar-hi una temporada llarga. Durant aquesta estada, que durà uns deu anys, Hutchinson va fer amistat amb un bon nombre de poetes catalans, entre els quals es troben Salvador Espriu, Josep Carner, Carles Riba i Pere Quart, entre d’altres. El seu entusiasme per la poesia catalana el va portar a organitzar, juntament amb el poeta britànic P. J. Kavanagh, unes jornades de lectura de poesia catalana a l’Institut Britànic. Aquesta relació del poeta irlandès amb la literatura catalana ha donat com a fruit, recentment, l’obra Done into English, un recull en què hi figuren, entre les traduccions de més de seixanta poetes d’una dotzena de llengües, disset poetes catalans, des d’un autor anònim del segle XIV fins a Àlex Susanna, el poeta més jove dels traduïts pel poeta irlandès en aquest llibre.\nEn tornar definitivament a Irlanda el 1967, Hutchinson es va dedicar plenament a la poesia i al periodisme, escrivint tant en anglès com en irlandès. El 1963 va publicar el seu primer recull de poemes originals en anglès, Tongue Without Hands, que va anar seguit de tota una sèrie de reculls de poemes escrits en les dues llengües oficials d’Irlanda. També va contribuir a la columna setmanal sobre la llengua irlandesa a la revista RTÉ Guide durant més de deu anys.\nA hora foscant - Josep Carner\nAngoixa de l’alta nit - Josep Carner\nAssaig de càntic en el temple - Salvador Espriu\nCor fidel - Josep Carner\nJoc - Pere Quart\nMans - Àlex Susanna\nNadal - Joan Salvat-Papasseit\nOda a Barcelona - Jacint Verdaguer\nOstende, 31 desembre 1949 - Josep Carner\nPer a tots nosaltres - Miquel Martí i Pol\nRetorn a Catalunya - Josep Carner\nSol - Josep Palau i Fabre\nTemps nou - Miquel Martí i Pol\nVistes al mar - Joan Maragall\nTraduccions del català a l'irlandès


La llei del cinema. El culebrot acabarà aviat La República\nLa llei del cinema. El culebrot acabarà aviat\nS’apropa la data clau per a l’aprovació de la Llei del cinema. Si no hi ha res de nou, i segons les diferents filtracions que ja hi ha hagut, sortirà endavant. Haurà costat. L’haurem suat. L’haurem patit. Però no haurà servit de res. Almenys de moment.\nDeixeu-me que m’expliqui. La Llei del cinema parteix d’un convenciment ferm de la conselleria de Cultura i Mitjans de Comunicació. Una conselleria que a través de Tresserras i Voltas han demostrat que a cop d’anar picant pedra, s’aconsegueixen les coses. Això sí: els encarregats de defensar aquesta Llei, un cop passades les eleccions, després de l’estiu, podrien ser uns altres: bé perquè hi ha canvi al govern, bé perquè algun dels tres partits no repeteix a la següent legislatura, o bé perquè simplement hi ha canvis a la conselleria.\nI aquí és on ve el gran què: un cop aprovada la Llei caldrà que Cultura i Mitjans de Comunicació, sigui quin sigui el color del govern català, i sigui quin sigui el partit que defensi aquesta conselleria, haurà de ser una de les més fortes, potents i ben orquestrades. Perquè les ‘majors’ li tenen moltes ganes a aquesta llei, i des de Madrid també. Així que, anem-nos preparant.


L’Ajuntament de Molins de Rei aprova una línia de subvencions per la reactivació econòmica -\noct. 8, 2020 Subvencions\nDes de l’Ajuntament de Molins de Rei ha aprovat la present convocatòria de subvencions per la reactivació econòmica dels autònoms, microempreses i centres especials de treball amb l’objectiu de fer viable econòmicament el teixit empresarial i comercial de la vila, donant suport al seu manteniment, i contribuint a la seva reactivació econòmica, i a que no es perdin llocs de treball.\nEs realitzarà mitjançant ajuts a les empreses ubicades a Molins de Rei amb un màxim de deu treballadors, i al centres especials de treball amb local a Molins de Rei, afectades econòmicament per la COVID-19.\nEn el marc de la convocatòria, l’Ajuntament de Molins de Rei subvencionarà un import màxim de 2.500€ per empresa o centre especial de treball, d’acord amb els criteris de valoració establerts.\nEl termini de presentació de les sol·licituds és fins el 30 d’octubre de 2020\nPodeu trobar més informació sobre els requisits de les empreses beneficiaries, la documentació a presentar, lloc, termini, forma de justificació i bases reguladores de la convocatòria fent clic aquí.


Tant Pérez, Fernández com Bustos neguen haver "col·locat" a un excàrrec del Govern\nDesprés del primer dia de judici sobre el cas Mercuri, l'alcaldessa de Montcada diu a la jutge que Llumà era "idònia" per al lloc. Mentre, per la seva banda, l'exsecretari d'Organització del PSC i exdiputat del Parlament, Daniel Fernández, i l'excalcalde de Sabadell (Barcelona), Manuel Busts, han negat en judici haver pressionat a aquesta alcaldessa per 'col·locar' en 2012 a un excàrrec del Govern, i asseguren que es van limitar a donar una opinió favorable sobre la candidata preferida de Pérez.\nA la seva declaració en la vista oral, María Elena Pérez, que està acusada de prevaricació per aquest contracte, ha insistit que el procés de selecció -en el qual es va imposar una altra candidata- no era necessari, doncs era "de lliure designació".\nLa tesi de la Fiscalia és que Pérez va ser pressionada pel llavors secretari d'Organització del PSC, Daniel Fernández; el que era alcalde de Sabadell (Barcelona), Manuel Busts, i el seu germà, l'encara regidor d'aquest consistori Francisco Busts; tots ells acusats de tràfic d'influències, citats en el judici i que ho han negat en els seus interrogatoris.\nPérez ha reconegut que al maig de 2012 es va veure amb Daniel Fernández a la seu del PSC del carrer Nicaragua de Barcelona per tractar la recerca d'un candidat per al lloc, però ha afegit que també es va reunir per aquest tema amb altres càrrecs socialistes com Jordi Hereu i Assumpta Escarp, perquè estaven tractant de buscar a la persona adequada.\nEn preguntar-li el fiscal per una reunió de maig de 2012 amb les tècnics de l'empresa externa de recursos humans que es van encarregar del procés de selecció -suposadament perquè canviessin els criteris i afavorir a Llumà-, Pérez ha defensat que l'objectiu no era canviar aquests criteris, sinó "aclarir-los per triar el perfil més idoni".\nHa afegit va demanar a les responsables de l'empresa que basessin les proves en coneixements de dret i urbanisme i no tant en perfils més genèrics -lideratge o gestió de grups- per les "necessitats" que requeria aquest lloc.\nPérez, que no ha renunciat a l'Alcaldia malgrat estar encausada per prevaricació, ha explicat que va acabar cessant-la perquè, "per les circumstàncies judicials, la imatge de Llumà començava a perdre força davant les institucions" amb les quals havia de relacionar-se per en el seu treball.\nDes del cessament, l'alcaldessa ha explicat que aquest lloc ho ha assumit en funcions una arquitecta municipal però que han hagut de contractar a dos lletrats per a l'àrea i a despatxos d'advocats per a temes específics, quan amb Llumà sosté que no feien falta pels seus coneixements en dret i urbanisme.\nL'alcaldessa ha contestat a les preguntes del tribunal -encapçalat pel també president del TSJC, Miguel Ángel Gimeno-, del fiscal anticorrupció Fernando Bermejo i dels advocats de la defensa, però no de l'acusació popular representada per la plataforma Sabadell Lliure de Corrupció, perquè ella és "alcaldessa de Montcada".\nFERNÁNDEZ I BUSTS AL·LEGUEN QUE NO VAN PRESSIONAR\nL'exsecretari d'Organització del PSC i exdiputat del Parlament, Daniel Fernández, i l'excalcalde de Sabadell (Barcelona), Manuel Busts, han negat en judici haver pressionat a l'alcaldessa de Montcada i Reixac (Barcelona), María Elena Pérez, per 'col·locar' en 2012 a un excàrrec del Govern, i asseguren que es van limitar a donar una opinió favorable sobre la candidata preferida de Pérez.\n"L'alcaldessa em va demanar la meva opinió. Aquesta va ser la meva participació en aquest tema, que va ser estar d'acord amb l'alcaldessa", ha explicat Fernández en la vista que ha arrencat aquest dimecres davant el Tribunal Superior de Justícia de Catalunya (TSJC), on se senti en la banqueta al costat de Busts; el germà d'est i regidor sabadellense, Francisco Busts, i l'alcaldessa -els dos últims declaren a la tarda-.\nFernández i Busts -acusats de tràfic d'influències- han insistit que no sabien que estava en marxa un procés de selecció per triar el càrrec de director de l'àrea territorial, i han reiterat que es van mostrar d'acord amb que es contractés a Carmina Llumà perquè tenia un "currículum brillant" en el sector jurídic i d'urbanisme, tant en la Generalitat com en el Ministeri de Foment.\nA petició del fiscal anticorrupció Fernández Bermejo, s'han reproduït en el judici diverses converses telefòniques intervingudes en la investigació del cas Mercuri; entre elles, una del 18 de maig de 2012 en què Fernández diu a Busts sobre el procés de selecció: "Jo li he dit que al 'no apta' li llevin el 'no".\nL'exsecretario d'Organització del PSC ha justificat en judici el que diu en aquesta conversa: "És una escenificació i teatralización per aparentar davant Busts, per qüestions de relacions internes del partit, un paper que no puc tenir"; i ha insistit que, malgrat aquesta conversa, no sabia que l'Ajuntament tenia en marxa un procés de selecció per cobrir el lloc.\nEn una altra de les converses, Busts diu a Fernández en referència a l'alcaldessa: 'Crida-la perquè aquesta nena és ximple del cul, i si no l'estrenyem una mica...': davant la reproducció d'aquest àudio, tant l'excalcalde de Sabadell com l'exdiputat han negat també que l'haguessin pressionat i ho han reduït a expressions col·loquials.\nMalgrat que tant Fernández com a Busts han dit no reconèixer les trucades que s'han introduït perquè la seva defensa les ha recorregut perquè siguin declarades invàlides com a prova -en sostenir que es van punxar de forma irregular, alguna cosa que el tribunal resoldrà en sentència-, sí han contestat les preguntes que sobre les mateixes li ha fet el fiscal, encara que s'han negat a respondre les de l'acusació popular.\n"Jo dono una opinió positiva que reforça la que ella ja tenia", ha insistit Fernández sobre el seu suposat aval a la qual --ha assegurat-- era la candidata favorita de Pérez per al lloc, pel que pensava que era un lloc de confiança sense necessitat d'un procés de selecció.


Productes des de 0,80€ :: Barnús F.C.Barcelona de vellut. :: Sanchez Hipertextil ::\n¿Ha oblidat la seva contrasenya? ► Últimes unitats! REBAIXES\nBarnús F.C.Barcelona de vellut.33,95 € / 50,00 € Talla: Talla - 4 Per a nens i grans pot triar de la talla 4 fins la XXL. De vellut en cotó 100%. de tacte molt suau, amb caputxa, un barnús per al més exigent ara a preu d'ocasió. Producte de llicència oficial. Talla: Talla - 4 Talla - 6 Talla - M- (mitjana) Talla - L - (Gran) Taslla -XL - (Super gran) Talla -XXL- (Extragran) Quantitat ► Últimes unitats! REBAIXES Barnús F.C.Barcelona de vellut. Per a nens i grans pot triar de la talla 4 fins la XXL. De vellut en cotó 100%. de tacte molt suau, amb caputxa, un barnús per al més exigent ara a preu d'ocasió. Producte de llicència oficial. 33,95 €50,00 €\nTalla: Talla - 4 Quantitat\nTalla - 4 Talla - 6 Talla - M- (mitjana) Talla - L - (Gran) Taslla -XL - (Super gran) Talla -XXL- (Extragran) Registre a la botiga online\nFunda coixí F.C.Barcelona


Diari de Solsona Diari de Solsona: Un centenar de motos antigues procedents de tot el món fan parada a Solsona aquest divendres\nUn centenar de motos antigues procedents de tot el món fan parada a Solsona aquest divendres\nEstacionaran durant unes hores a les places de la Catedral i de Palau\nAquest divendres, dia 11, més d’un centenar de motos antigues d’arreu del món faran parada a Solsona en el marc del World FIVA Motorcycle Meeting 2010, que se celebra amb seu a Puigcerdà des d’avui i fins dissabte. És la primera vegada que un esdeveniment internacional d’aquestes característiques arriba a Catalunya. En la segona etapa, aquest divendres, és previst que les motos arribin a Solsona pels volts de 2/4 de 3 de la tarda. Per tal que en puguin gaudir solsonins i visitants, els vehicles s’exhibiran a les places de la Catedral i de Palau aproximadament fins a les 4.\nLa moto més antiga data del 1923 i la més moderna, del 1979. Una quarantena dels participants a aquesta trobada són espanyols i la resta, d’altres països del món. Aquesta cita es concep com un esdeveniment turístic internacional, no competitiu, que pretén reunir col•leccionistes i afeccionats perquè comparteixin experiències i puguin descobrir, sobre dues rodes, els paisatges més espectaculars de cada regió, la seva gent, la gastronomia i la cultura. La caravana circularà per les carreteres catalanes amb un recorregut total de 600 quilòmetres.\nAquesta trobada internacional de motos antigues se celebra cada any en un país diferent i enguany ha estat el torn de Catalunya. El Museu de la Moto de Bassella, amb la col•laboració de la Federació Espanyola de Vehicles Antics (FEVA), i la Federació Internacional de Vehicles Antics (FIVA) són els responsables de l’organització d’aquesta edició.\nL’Ajuntament de Solsona, a través de la Societat municipal de promoció turística, ha volgut col•laborar-hi per no deixar escapar l’oportunitat de donar a conèixer la ciutat i el patrimoni geganter del Carnaval entre les 200 persones que integren aquesta caravana. Per això, a més d’un avituallament que s’organitzarà a la plaça Major i l’entrega d’un record de la ciutat als visitants, aquest divendres tornaran a sortir els ambaixadors del carnestoltes solsoní. Així mateix, abans d’arribar al terme municipal, els motoristes seran rebuts pels trabucaires, un altre dels elements patrimonials de la cultura solsonina.\nAlgunes de les marques històriques de motos que tornaran a posar-se en marxa aquests dies i que es podran veure a Solsona són Ariel, Rudge, Condor, AJS, Terrot, Norton, NSU, BSA i Vincent, que seran pilotades per conductors veterans procedents de països tan diversos com Suïssa, Grècia, Noruega o Alemanya, entre d’altres, a més de pilots nacionals. La seu central de l’esdeveniment serà Puigcerdà.\nEl recorregut detallat del World FIVA Motorcycle Meeting 2010 es pot consultar al web www.bassella.com/WFMCM, on també es pot veure el vídeo promocional de l’esdeveniment.\nSolsona, 9 de juny de 2010\nPublicat per Diari de Solsona a 11:03


Apartment Altenkirchen 2 Altenkirchen (Rugen) Alemanya - Ofertes d'hotels amb els MILLORS DESCOMPTES EN LÍNIA Atenció al Client\nApartment Altenkirchen 2-, Altenkirchen, Altenkirchen (Rugen), Alemanya, 18556 - Veure al mapaNotable7,1Basada en1comentariApartment Altenkirchen 2Veure més fotosVeure més fotosVeure totes les 23 fotos\nConvenientment situat a Nonnevitz, Apartment Altenkirchen 2 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Altenkirchen 2 és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, banyera hidromassatge, aire condicionat, servei de despertador, escriptori a cada habitació. L'hotel ofereix meravelloses instal.lacions d'oci com parc infantil que faran de la vostra estada una experiència inoblidable. Sigui quina sigui la seva raó per visitar Nonnevitz, el Apartment Altenkirchen 2 és el lloc perfecte per una estimulant i emocionant escapada.


Oscar Guayabero ·Bambi es menja\nBambi es menja\nAquests dies han coincidit dos ILP al congrés. La de la Plataforma d'Afectats per l'Habitatge i la de les associacions en defensa de les curses de braus. L'atzar ha ajudat a dibuixar un esbós de país.\nFa alguns anys en un restaurant de Calamocha ens van oferir mandonguilles de cérvol. Abans que diguéssim res, el cambrer, un personatge pintoresc, ens va dir: si, aquí ens mengem a Bambi. També fa alguns anys en un espectacle de la companyia teatral La Carniceria un actor va fer una mena de monòleg demolidor sobre la moral i la humanitat. El seu discurs era realment ofensiu, fins i tot va escopir al públic en alguna ocasió. Tot d'una, va treure dos conills vius d'un barret de copa i va simular una sodomia amb ells. Els animals no patien cap maltractament, tot era simulat, però hi va haver una gran esbroncada, la gent es va aixecar i se'n va anar. Fins i tot hi va haver algú que es va encarar a l'actor amb gest agressiu. Al carrer Pelai hi havia un homeless que tenia dos cadells. La gent s'apropava i sense mirar la persona, acariciava als animals i els feia carantoines. Alguns deixaven monedes, sempre sense mirar el captaire.\nAquests dies han coincidit dos ILP al congrés. La de la Plataforma d'Afectats per l'Habitatge i la de les associacions en defensa de les curses de braus. L'atzar ha ajudat a dibuixar un esbós de país. El PP s'ha resistit gairebé fins a l'últim moment la tramitació de la ILP de PAH. Alhora l'altra ILP només s'ha aprovat amb els vots del mateix PP i els d'UPyD. Tot ha estat molt grotesc. Semblava que el dret de les persones a un habitatge digne estava per sota del dret als toreros a matar toros.\nAquest, el dels toros, sempre ha estat un tema molt complex on es barreja cultura, identitat, animalisme, drets, tradició, elit, negoci, etc. El rebuig al sofriment com espectacle es veu entelat amb una falsa idea que els toros són una imposició imperialista de Castella sobre Catalunya a l’època franquista. Hi ha multitud d'arguments que desmunten està teoria, serveixi aquesta història com un exemple: El 25 de juliol de 1835, just un any després de la seva inauguració, les autoritats van organitzar una correguda de toros al Torín (obra de l'arquitecte Josep Fontseré i ubicada a La Barceloneta). L'espectacle no va ser del grat dels espectadors, que van llançar tota mena d'objectes a la sorra. Immediatament molts d'ells van sortir al carrer i es van dirigir en manifestació cap a la Rambla. Però a poc a poc, el grup es va anar fent més nombrós, nodrint-se de descontents de tota classe. Oradors improvisats incitar a la gent en contra de l'Església. El que va començar com una protesta contra una mala cursa de braus va adquirir un caràcter anticlerical. Va ser la famosa nit de la crema de convents.\nAra bé, si ens centrem en l'aspecte del animalisme el debat tampoc és senzill. Els exemples, potser anecdòtics que he posat al principi són un intent d'explicar que la barreja entre Walt Disney i Greenpeace produeix monstres. La humanització dels animals, induïda per la infantilització de la societat que sembla no abandonar mai ni els peluixos ni els dibuixos on els animals parlen, riuen, somien, etc. ha tergiversat la nostra relació amb ells. L'absolut maltractament dels animals de granja industrialitzada no ens afecta, perquè no ho veiem. Un amic anglès, que treballa de guia turístic, m'explica com les dones nord-americanes s’aterroritzen en entrar al Mercat de la Boqueria perquè hi ha animals "recognoscibles". Al seu país tota carn està convenientment trossejada perquè mai intueixis a endevinar l'animal original. Els peixos sempre sense cap.\nEn el debat sobre l'aprovació de la ILP, Toni Cantó, personatge inefable i infecte, d'un partit que és en si mateix una ofensa a la intel·ligència, va deixar anar un discurs que ha causat molt enrenou a les xarxes socials. Ell deia que els animals, en estar privats de raciocini no tenen ni drets ni deures i va citar a Fernando Sabater per donar més presència al seu argument. D'aquí va arribar a la proclama que ni els toros ni la resta dels animals tenen dret a la llibertat, ni tan sols a la vida. He de dir que en termes filosòfics Cantó té raó. Els drets humans són un acord que entre representants d'alguns països i es va arribar per pacte. És una espècie de marc moral que hem decidit lliurement. Amb els animals tots els pactes seran, si o si, unilaterals.\nEn un magnífic documental sobre la vida de Timothy Treadwell i la seva relació amb els óssos bruns queda evidenciat que tot i l'empatia que ens puguin despertar els animals, aquesta, poques vegades és compartida. La naturalesa no és ni cruel, ni justa, ni bona, ni dolenta, és simplement, i per això probablement, la seva grandesa. És cert, tot i que pugui sonar a prepotència humana, els animals no tenen drets, més enllà d'aquells que nosaltres com humans els decidim atorgar.\nAixò justifica l'exhibició del dolor del toro com a espectacle. No, ni de broma, com tampoc el patiment de l'animal en el bou embolat, el correbous, etc etc. Però no desenfoquem l'objectiu. L'objectiu és allunyar la imatge del sofriment a ulls dels humans. El tracte dels pollastres de granja o dels ànecs que produeixen el paté és infinitament més vexatori, dolorós i si em permet inhumà, però, no els veiem.\nLes curses de braus desapareixeran, perquè no hi ha públic que pugui mantenir les despeses que suposen, tot i les subvencions estatals. I jo me n'alegraré de que així sigui. La "Festa" ja fa anys que va deixar de ser del poble per ser un vedat privat de senyorets adinerats, integristes taurins, algun pseudo-intel·lectual que ha llegit a Hemingway en diagonal i guiris, molts guiris. Els aficionats als toros no poden argumentar que és una tradició, perquè també ho va ser el garrot vil o el circ romà. Una cosa que es fa durant molt temps no té valor en si mateixa. Però en l'argumentari dels contraris als toros hi ha errors d'embalum molt profunds. Caldria revisar-los.\nLa caça esportiva em sembla una bestiesa. Hi ha altres formes menys estúpides d'agafar un pet i deixar volar la testosterona. Tot i això, si ens obliguessin a cada un de nosaltres a caçar, plomar o escorxar els animals que desitgem menjar, com passava fins no fa gaire en les zones rurals, la nostra relació amb la mort, els animals i els seus "drets" canviària radicalment. Podem rebutjar "la matança del porc" però no per això deixem de menjar pernil, llom o xoriço. Hi ha una mica de hipocresia urbanita en tot aquest embolic.\nEls animals no tenen drets, perquè aquests no han estat pactats amb ells, només imposats pels homes. Això no justifica el maltractament animal, ni de lluny, però és una construcció humana la idea de la justícia per als animals. Gairebé igual de prepotent és creure'ns amb dret a "utilitzar" els animals al nostre gust, com voler "protegir-los" en to paternalista i alhora hi ha el perill de que l’empatia cap als animals anul·li l’empatia humana, ara, més necessària que mai. Brigitte Bardot defensant a les foques i recolzant a LePen és un exemple simptomàtic. Ningú matarà a "els meus óssos" deia Timothy Treadwell. Va resultar que els óssos no eren seus i se’l van menjar.


Who's there?: de gener 2012\nTenint en compte els índexs de lectura d’aquest país i la situacó enconòmica general, és molt gratificant comprovar la gran quantitat de petites editorials que hi publiquen regularment llibres d’una qualitat excel·lent. La darrera editorial que hem descobert és barcelonina i es diu Ediciones del subsuelo. S’autodefineixen (cautelosament) com a modestos Virgilis que ens volen acompanyar per això que es diu modernitat. De moment, se’ns acudeixen poques companyies més interessants.\nQue el primer llibre que hagin decidit publicar sigui una traducció de Satire et prophétie―Les voix de Karl Kraus, escrit pel filòsof francès Jacques Bouveresse l’any 2007, és tota una declaració de principis (que hagin triat el castellà, també ho deu ser, segurament). El seu catàleg es completa, de moment, amb dos llibres més que mantenen el nivell de qualitat i d’exigència: la novel·la Un grito sin voz de Henri Raczymow i Exégesis de una leyenda. Lecturas de Kafka de Stéphane Mosès. Estarem molt atents a tot el que continuïn publicant.\nPublicat per David 8 comentaris a 17:04\nÉs un fet habitual que els nens sentin una gran fascinació pels atles i els mapes. El món a l’abast. Tots els països en l’espai que ocupen uns quants fulls. Capitals, mars, serralades, carreteres, fars, rius, aeroports... I noms: Spiekeroog, Kavála, Qom, Lusaka, Saransk, Arad, Taz, Caserta, Burdur, Old Crow... Un món ordenat, clar, controlat i segur. Illes, relleus i contorns. Aquí comença un país i aquí n’acaba un altre. Cadascun té el seu color, no hi ha pèrdua. Ratlletes i puntets. I fronteres. Les polítiques, les més ben perfilades. Si recordar l’artificiositat de tota frontera política és un tòpic, causar desgràcies irreparables marcant i esborrant línies divisòries ha esdevingut un costum.\nLa frontera és on el poder s’esforça més per mantenir l’ordre i és justament on més se li escapa. La frontera ens captiva perquè és transgressora, inclassificable, perillosa, imprevisible, incerta. L’esperit de la frontera és l’herba que creix sota el quitrà. Joseph Roth va néixer a Brody; Elias Canetti, a Rustschuk; Paul Celan, a Czernowitz, i Claudio Magris, a Trieste.\nPublicat per David 10 comentaris a 20:51\nApago aquestes íntimes espelmes.\nS’ha acabat el meu vespre màgic―\nbotxins, impostors, precursors,\ni, ai, las!, la xerrrameca dels fiscals,\ntot passa avall.―En somni m’apareixes,\nhavent ballat el que et tocava davant l’arca.\nEnllà de pluja, vent i neu,\nés la teva ombra a la riba immortal,\nla teva veu ve de l’entranya de la fosca.\nI pel nom! Com em crides altre cop\nsense parar en veu alta: Anna!\ni em dius de tu, com abans feies.\n(traduït per Jaume Creus)\nFranz Kafka deia que una persona ha de llegir un poema al dia. Aquest és el d’avui. Però també podria ser el d'ahir i el de demà.\nPublicat per David 6 comentaris a 1:51\nPublicat per David 7 comentaris a 0:32\nSi la primera cançó del disc comença amb una rima dels versos imparells com aquesta:\nAnd I wish the old girl were here\nja es veu que la cosa promet. Després, a la tercera peça, la riquesa lírica acaba espaordint:\nL’artista es diu Jonathan Richman; l’acompanyen els Modern Lovers, i el títol dels disc és Back in Your Life (1979). Dotze cançons. Mentre les cantem, podem fer tots els galls que ens vingui de gust, perquè en Richman sempre en farà més. En una mica més de mitja hora, l’agulla del tocadiscos revelarà mosquits que reivindiquen la seva condició de picadors; participarem d’una festa al bosc, sota la llum de la lluna, amb ants, elfs, cérvols i óssos que punxaran la seva música preferida; cantarem cançons romàntiques que comparen l’amor amb una flor; ens solidaritzarem amb el pobre Abdul que es desviu per una mirada de Cleòpatra; ens emocionarem amb la sinceritat de «Affection»; ballarem al ritme de peces d’aires surf, i ara afegirem un «etcètera» ple de diversió perquè no volem allargar-nos gaire més. Ras i curt: l’antídot perfecte contra Coldplay.\nPublicat per David 6 comentaris a 1:57\nL’any 1950 la revista Empédocle va publicar el pamflet La littérature a l’estomac, de Julien Gracq (1910-2007). Es tracta d’una anàlisi mordaç de les misèries de l’ambient literari francès de l’època que, com tota obra rellevant, transcendeix les fronteres temporals i espacials en què se situa inicialment. Els vicis que Gracq denuncia en aquest text són, malauradament, ben actuals: l’artista convertit en funcionari i en personatge públic, subjecte al mercat i a les modes i, per tant, de fama efímera, i el concepte de valor literari en mans d’uns quants pontífexs que pretenen fer oblidar que el gust es cultiva personalment. De fet, Gracq no fa res més que assenyalar alguns dels factors que amenacen l'autonomia de l'art. És un debat ben antic, i que dissortadament no ha estat mai prou viu al nostre país.\nL’excel·lent editorial barcelonina Nortesur va publicar aquest obra en castellà l’any 2009. El disseny és tan o més bonic que el de l’edició original.\nPublicat per David 8 comentaris a 21:59\nUna de les idees que més desgràcies ha causat al llarg de la història ha estat la del bé. Com que quasi sempre s’ha tractat d’un bé imposat, ha necessitat sempre del mal per refermar-se. I què és el mal? Tot allò que no s’ajusti a la idea de bé que alguns pretenen imposar. Ens referim a benefactors com Plató, Torquemada, Calví, Napoleó, Leopold II, Stalin, Mao, Pol Pot, Kim Jong-Il i molts altres. (El nazisme és un cas a part perquè la seva essència és la voluntat de fer el mal.) Paradoxalment, doncs, en nom de l’amor a la humanitat, s’han destruït milions de vides. És la tirania del bé universal.\nAfortunadament, hi ha un altre bé. És el bé de què parla, per exemple, Vassili Grossman (1905-1964), un dels escriptors més importants del segle XX. No és el bé dels predicadors ni dels filòsofs perquè no es pot ensenyar. És una bondat sense ideologia. És senzilla i altruista. No es pot institucionalitzar perquè és subversiva sense voler ser-ho. Grossman la defineix com «la petita bondat». I l’explica a Vida i destí: «És la bondat d’una velleta que dóna un rosegó de pa a un presoner, és la bondat d’un soldat que dóna aigua de la seva cantimplora a un enemic ferit, és la bondat dels joves que tenen pietat dels vells, la bondat d’un camperol que amaga un jueu a les golfes de la seva granja. És la bondat del guardià d’una presó que, jugant-se la llibertat, lliura les cartes de presoners i reclusos, plenes d’idees amb les quals no congenia, a les seves mares i mullers.» És una bondat privada, sense testimonis. I és eterna.\nLlegir l’obra de Vassili Grossman segurament no ens farà més bons, però ens ajudarà trobar rajos d’esperança enmig del caos.\nPublicat per David 19 comentaris a 17:40\nPublicat per David 10 comentaris a 20:30


Detenen un home per cultivar més de 2.500 plantes de marihuana en una masia de lloguer a Siurana - Empordà\nDetenen un home per cultivar més de 2.500 plantes de marihuana en una masia de lloguer a Siurana\nDurant l'escorcoll els Mossos també van comissar 11.630 euros en efectiu, una pistola i munició\nEMPORDA.INFO 15.12.2020 | 17:49\nEn una masia de la població de Siurana hi havia sospites que estaven cultivant marihuana MOSSOS\nEn una masia de la població de Siurana hi havia sospites que estaven cultivant marihuana\nEls Mossos d'Esquadra van detenir el dia 10 de desembre un home de 56 anys, de nacionalitat francesa i veí de Figueres, com a presumpte autor d'un delicte contra la salut pública, un delicte de defraudació de fluid elèctric i un delicte de tinença il·lícita d'armes.\nEl passat mes de setembre els mossos van saber que en una masia de la població de Siurana hi havia sospites que estaven cultivant marihuana i probablement tenien la instal·lació elèctrica connectada de manera fraudulenta a la xarxa de distribució.\nLa investigació va acabar amb un dispositiu policial que va permetre fer una entrada i perquisició a la casa, on van trobar-hi una plantació de marihuana en ple rendiment distribuïda en diferents estances. Es van localitzar un total de 2543 plantes (60 kg), 53 quilos de cabdells de marihuana i balances de precisió. Dins la masia també van trobar estris per tenir cura de la plantació: filtres i extractors d'aire, focus, bombes aigua, ventiladors, etc. A més, durant l'escorcoll van comissar 11.630 euros en efectiu i una arma de foc del calibre 45 i 13 cartutxos.\nDavant les evidències, els mossos van detenir l'home que tenia la masia llogada i que era l'encarregat de cuidar la plantació. Segons estimacions de l'Oficina Central Nacional d'Estupefaents dels Ministeri d'Interior la droga comissada estaria valorada en uns 200.000 euros.\nDurant les comprovacions es va detectar que la finca presentava una doble escomesa de subministrament elèctric que alimentava directament els aparells de la plantació, sense passar pel comptador. Per aquest fet també es va considerar autor d'un delicte de defraudació de fluid elèctric al llogater de la casa i d'un delicte de tinença il·lícita d'armes per estar en possessió de l'arma de foc sense llicència.\nEl detingut, a qui no li consten antecedents, va passar el dia 12 de desembre a disposició del jutjat d'instrucció en funcions de guàrdia de Figueres, el qual en va decretar la seva llibertat amb càrrecs.\nDetenen un home per intentar subornar a la Guàrdia Civil.


Hèctor Parra, l’SCIC i Raimon, Premis Nacionals de Cultura 2017 - Revista Musical Catalana\nHèctor Parra, l’SCIC i Raimon, Premis Nacionals de Cultura 2017\nEls guardonats amb els Premis Nacionals de Cultura 2017\nEl compositor Hèctor Parra, el Secretariat de Corals Infantils de Catalunya (SCIC) i el cantautor Raimon han estat distingits amb el Premi Nacional de Cultura 2017, que atorga el Consell Nacional de la Cultura i de les Arts (CoNCA). També han estat guardonats l’editor Josep Cots; la fotògrafa Maria Espeus; la Fundació Apel·les Fenosa, del Vendrell (Tarragona); el cineasta Albert Serra; l’actriu Emma Vilarasau; el director del Saló del Còmic, Carles Santamaria, i l’assagista valencià Joan Francesc Mira.\nSegons que informa l’Agència EFE, d’Hèctor Parra, un dels compositors catalans més internacionals i que resideix a París, se’n destaca l’“expressivitat en el discurs compositiu”. Parra va agrair poder compartir el premi amb persones a qui admira i va afirmar que el que li falta a la cultura catalana “és creure-s’ho de debò”. Per la seva banda, la representant del Secretariat de Corals Infantils de Catalunya, Mercè Pérez, va remarcar que el premi és per “a un gran nombre de directors i cantants”.\nEl cantautor Raimon es va mostrar molt satisfet i va rememorar els seus inicis al món de la música a València, en la seva joventut, i “després m’he dedicat a fer cançons i a cantar, que és el que creia que havia de fer, primer d’una manera visceral”, va dir. “Avui estic content que em premieu perquè, si us descuideu, a partir del 28 de maig s’acaba la conya”, va dir fent broma i amb referència als dotze concerts de comiat que farà al Palau de la Música Catalana els caps de setmana del proper mes de maig.\nEls premis, dotats cadascun d’ells amb 15.000 euros, es lliuraran el proper 21 de maig en un acte que se celebrarà a Rubí (Barcelona). Aquesta distinció és considerada la més rellevant en l’àmbit cultural català i s’atorga a personalitats o entitats a les quals es reconeix “l’excel·lència de la seva obra, la continuïtat de la seva tasca fins a l’actualitat i la mirada pròpia i innovadora”.


Més de 90 autocars surten de Ponent cap a la manifestació de Barcelona - Teleponent\nInici Eleccions 21D Més de 90 autocars surten de Ponent cap a la manifestació de...\nMés de 90 autocars surten de Ponent cap a la manifestació de Barcelona\nÉs una xifra que s'acosta als vehicles que s'omplen cada any per la Diada, segons l'ANC\nFins a 92 autocars amb prop de 5.000 passatgers a bord han sortit des de diferents punts de la comarques de Lleida per sumar-se a la manifestació convocada aquest dissabte a la tarda a Barcelona per reclamar la llibertat del vicepresident i els consellers destituïts i dels líders de l’ANC i Òmnium, Jordi Sánchez i Jordi Cuixart. És una xifra que s’acosta als vehicles que s’omplen cada any per la Diada de l’11 de Setembre tot i que aquesta vegada s’han hagut d’organitzar en només una setmana, segons ha destacat la coordinadora de l’ANC a Lleida i membre del secretariat nacional de l’entitat, Glòria Segarra. S’han contractat autocars a totes les comarques de Lleida excepte la Vall d’Aran. Els primers han sortit a les 11h de localitats pirinenques com Seu d’Urgell, Sort o el Pont de Suert i els últims a les 14h des de Tàrrega.\nDe la capital del Segrià a quarts de dues del migdia han sortit vuit autocars plens de passatgers amb una característica comuna: portaven ben visible el llaç groc que simbolitza el reclam de llibertat per als deu empresonats a conseqüència del procés, el vicepresident Junqueras, els consellers Forn, Rull, Turull, Romeva, Mundó, Bassa i Borràs, i els líders de l’ANC i Òmnium, Jordi Sánchez i Jordi Cuixart.\nDes de l’ANC de les comarques de Lleida, Glòria Segarra s’ha mostrat molt satisfeta de la resposta dels lleidatans per assistir a la concentració de Barcelona i ha assegurat que, vistes les xifres, “es pot parlar d’una veritable Diada Nacional per la Llibertat perquè s’atansen molt a una Diada de l’11 de Setembre”. La responsable de l’Assemblea a Lleida ciutat, Rosa Burrell, ha afegit que s’han rebut peticions fins a última hora i que fins i tot hi ha persones que s’han quedat en llista d’espera.\nA banda de reclamar la posada en llibertat dels qui consideren presos polítics, els manifestants també han remarcat la necessitat de sortir al carrer les vegades que faci falta per defensar les institucions catalanes i els drets i llibertats de tots els ciutadans. En aquest sentit, un missatge molt repetit ha estat el de negar que hi ha un cert cansament per la gran quantitat de mobilitzacions que s’han organitzat darrerament. “Seguirem tossudament alçats fins al final, i ja en poden prendre bona nota els tres patrocinadors del 155, Rajoy, Sànchez i Rivera”, ha afirmat Josep Saperas mentre esperava l’arribada dels autocars al Camp d’Esports. “No ens cansarem mai de sortir al carrer, hem de sortir cada dia si fa falta perquè és la força de la gent la que pot canviar les coses”, ha afegit Meritxell Novell. “Del que hi ha cansament és del govern espanyol, no de les mobilitzacions; sortirem sempre que convingui“, deia també Lluïsa Terés.\nA l’Alt Urgell s’han omplert tres autocars amb unes 170 persones. La coordinadora de l’ANC a la comarca, Maria Mas, ha afirmat que “no estem cansats de mobilitzar-nos sinó de veure el tracte que té l’Estat amb Catalunya, tothom està convençut que a les mobilitzacions s’hi ha de ser i que quan més gent, millor”.\nLa unanimitat d’opinions, però, no hi era a l’hora de defensar la millor estratègia per a les eleccions del 21D. Sí que tothom coincidia que cal que el sobiranisme mostri unitat en aquests comicis però alguns es decantaven per la llista unitària i altres per llistes separades com la opció més apropiada per sumar el màxim d’escons. En tot cas, des de l’ANC han començat a recollir signatures per promoure una llista única. (acn)\nDiada nacional Llibertat\nArticle anteriorEl PP de Lleida “lamenta” les crítiques de Joan Vilella contra el fitxatge de l’exsocialista Dante Pérez\nArticle següentMeritxell Serret cap de llista per Lleida d’ERC


Quatre alumnes del Vallbona del grup "Bojos per la recerca", tutoritzades pel professor Ivan Nadal, han participat del 4 al 7 de desembre al XXXI Encuentro de Jóvenes Investigadores que va tenir lloc a Salamanca.\nDurant dos dies, el 5 i el 6, van presentar els seus treballs, en format ponència amb la particularitat que ho feien davant de persones de l'àmbit universitari.\nLa seva selecció i participació les ha implicat tenir un ISBN!\nActe en record de la Lluïsa.\nCliqueu aquí per baixar-vos la presentació.\nGimcana: Dia mundial de la lluita contra la SIDA


Marc Castells i Enric Morist durant la comapreixença ACN\nBarcelonaLa majoria dels impostos dels municipis de la conca d'Òdena s'ajornaran els propers mesos mentre es mantingui el confinament a l'espera de tenir una estratègia fiscal i tributària. Així ho ha anunciat l'alcalde d'Igualada, Marc Castells, durant la seva compareixença diària, en què ha concretat que l'IBI és un dels impostos que quedaran suspesos fins que els alcaldes de la conca sàpiguen quines ajudes reben de la Generalitat i de l'Estat. "Podem dir al ciutadans que estiguin tranquils pel que fa els impostos municipals", ha reiterat l'alcalde, que ha explicat que cada ajuntament donarà detalls de com i quan s'aplica aquesta mesura per ajudar les persones sense ingressos. A la comarca de l'Anoia hi ha hagut un repunt de l'atur de 500 persones en un mes. "Aquesta és una dada molt greu", ha afegit Castells.